वीडियो शेयर कर लिखा- आज धूमधाम से तुम्हारा जन्मदिन मनाएंगे, देखने जरूर आना
;Anupam Kher Shares Heartfelt Messages And Memories With His Dear Friend Satish Kaushik. दिवंगत एक्टर सतीश कौशिक का आज 67वं जन्मदिन है। इस खास मौके पर उनके सबसे करीबी दोस्त अनुपम खेर सोशल मीडिया पर एक वीडियो शेयर किया है।
दिवंगत एक्टर सतीश कौशिक का आज 67वं जन्मदिन है। इस खास मौके पर उनके सबसे करीबी दोस्त अनुपम खेर सोशल मीडिया पर एक वीडियो शेयर किया है। वीडियो को शेयर करते हुए अनुपम ने बताया की सतीश की पत्नी शशि और उनकी बेटी के साथ आज अपने दिवंगत दोस्त की याद में जश्न मनाएंगे।
धूमधाम से करेंगे सेलिब्रेट 
अनुपम ने इस वीडियो के जरिए सतीश के साथ बिताए अपने पुराने पलों को याद किया है। वीडियो शेयर करते हुए उन्होंने कैप्शन में लिखा, 'मेरे प्यारे दोस्त सतीश कौशिक! जन्मदिन की शुभकामनाएं! आज बैसाखी के दिन आप 67 साल की हो जाते। लेकिन आपके जीवन के 48 साल तक मुझे आपका जन्मदिन मनाने का सौभाग्य मिला।
इसलिए मैंने फैसला किया है कि आज शाम को हम आपके जन्मदिन को शानदार तरीके से मनाने की कोशिश करेंगे। शशि और वंशिका के साथ सीट खाली होगी। मेरे दोस्त आओ और हमें जश्न मनाते देखो।' अनुपम के इस वीडियो में अनिल कपूर, गुलशन ग्रोवर भी नजर आ रहे हैं।
वीडियो देख फैंस हुए इमोशनल 
अनुपम के इस वीडियो पर सतीश के फैंस ने उन्हें श्रद्धांजलि दी। एक यूजर ने वीडियो पर कमेंट करते हुए लिखा, 'ये देख कर मैं इमोशनल हो गया, ये सच है कि जिंदगी खत्म हो जाती है लेकिन दोस्ती कभी खत्म नहीं होती, भगवान उनके परिवार और करीबी दोस्तों को शक्ति दे।' दूसरे यूजर ने कमेंट कर लिखा, 'वाह सर दोस्त हो तो आप जैसा'। तो वही तीसरे ने लिखा, 'बहुत कम ही हमें दोस्ती देखने को मिलती है। दोस्ती को जारी रखने के लिए आपको सलाम सर और मुझे यकीन है कि सतीश सर कहीं न कहीं से इसे देख रहे होंगे'।
66 साल की उम्र में हार्ट अटैक से हुआ निधन 
बता दें, सतीश कौशिक का 8 मार्च को गुरुग्राम में दिल का दौरा पड़ने से निधन हो गया। वे 66 साल के थे। दिल्ली में दोस्तों और परिवार के साथ होली मनाने के बाद सतीश को बेचैनी महसूस हुई। उन्हें अस्पताल ले जाया गया, लेकिन वहां पहुंचने पर मृत घोषित कर दिया गया। अब उनके परिवार में उनकी पत्नी शशि कौशिक और 10 साल की बेटी वंशिका हैं। पोस्टमार्टम रिपोर्ट के अनुसार, मौत का कारण कोरोनरी आर्टरी ब्लॉकेज के कारण कार्डियक अरेस्ट था, जो कोरोनरी आर्टरी डिजीज से जुड़ा हुआ है।